Gedig: Die goue sleuteltjieArgieffoto (Foto: dh_creative/Pixabay) Helena F Lochner (1892 – 1951) As ek ŉ goue sleuteltjie In die hande kry Dan sluit ek al die koutjies oop En laat die voëltjies vry. Ek sluit ook ons ou koskas oop Waar Ma die koek in hou En allerhande lekker goed Waaraan ek graag wil kou. Maar ons ou skooldeur sluit ek toe! So styf as jy kan dink – Die sleutel gooi ek in die see Om diep daar weg te sink!